作者：陈著
词牌/韵律：沁园春

paragraphs: 吾竹窗兄，吾能评者，只将竹看。
是丹山佳气，胚腪茂直，嵩溪润脉，滋养清坚。
雪虐霜凌，风饕雨恶，撼顿侵欺今几年。
元无损，这虚心实节，却自依然。
人间。
输此君贤。
可曾向红尘里著鞭。
称翩翩侣凤，舞依翡翠，昂昂雏鹤，立倚琅玕。
动处非情，静中自韵，全得生来潇洒天。
须长在，在月窗窗北，石涧东边。